
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 604 

5 Αυγούοτου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αποζημίωση μελών ομάδας εργασίας για το χρονικό 
διάστημα της παράτασης της λειτουργίας της .... 1 

Καθορισμός αποζημίωσης Ομάδων Εργασίας . 2 

Αποζημίωση μελών ομάδας εργασίας για το χρονικό 
διάστημα της παράτασης της λειτουργίας της .... 3 

Αποζημίωση ομάδας εργασίας για την αναδιάρθρωση 
του συστήματος πληροφορικής που εξυπηρετεί τη 
μισθοδοσία των υπαλλήλων του Υπουργείου Οικο¬ 
νομικών και την εφαρμογή νέου συστήματος πλη¬ 
ρωμής των αποδοχών αυτών μέσω του τραπεζικού 
συστήματος . 4 

Καθορισμός αριθμού επαναπροσλαμβανομένων υπαλ¬ 
λήλων, κατά το Β' εξάμηνο του 1994, για την κά¬ 
λυψη πάγιων και διαρκών αναγκών του Ταμείου Συ¬ 


ντάξεων Αυτοκινητιστών . 5 

Έγκριση εφημεριών αγροτικών γιατρών (Κ.Υ. Πρίνου 

Θάσου) . 6 

Έγκριση εφημεριών αγροτικών γιατρών . 7 

Διορισμός Αναπληρωτή Εισηγητή Α' Παθολογίας στο 

4ο ΣΚΕΙΟΠΝΙ . 8 

Αύξηση του ποσού της βασικής μηνιαίας σύνταξης 
λόγω γήρατος και αναπηρίας των δικαιούχων ασφα¬ 
λισμένων του ΤΣΑ και των κατωτάτων ορίων των συ¬ 
ντάξεων του ίδιου Ταμείου. 9 

Αδεια κατοχής Β' θέσης και άδεια απουσίας στον Αν- 

δρέα Ιωαννίδη .10 

Αδεια κατοχής Β' θέσης στον Α. Λοβέρδο .11 

Χορήγηση άδειας ίδρυσης και λειτουργίας Μουσικής 
Σχολής, στην Χριστίνα Κατσάρα .12 


Έγκριση μεταβίβασης άδειας Ιδρυσης και λειτουργίας 
της «Μουσικής Σχολής Λακωνίας τροποποίηση 
επωνυμίας και προσθήκη τμημάτων, πνευστών και 

φυγής» .18 

Χορήγηση άδειας ίδρυσης και λειτουργίας Μουσικής 

Σχολής, στην Χριστίνα Χαλκιά .14 

Παραχώρηση δικαιώματος επικαρπίας επί της παραχω- 
ρηθείσης με την από 30.12.85 σύμβαση παραχώρη¬ 
σης έκτασης στο Δήμο Λουτρακιού - Περαχώρας 15 
Παραχώρηση Ξενία Ρεθύμνου στο Πανεπιστήμιο Κρή¬ 
της .16 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2049983/5453/0022 (1) 

Αποζημίωση μελών ομάδας εργασίας για το χρονικό διά¬ 
στημα της παράτασης της λειτουργίας της. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 8 του Ν. 
2042/92 (75 Α') «Αύξηση των συντάξεων και άλλες ασφα¬ 
λιστικές διατάξεις». 

2. Τις διατάξεις του άρθρου 27 του Ν. 2081/92 (ΦΕΚ 
154 Α') και του άρθρου 8 του Ν. 2129/93. 

3. Το Π.Δ. 455/13.10.93 Διορισμός Υπουργών, Ανα¬ 
πληρωτών Υπουργών και Υφυπουργών (ΦΕΚ 189 Α'). 

4. Την 2024/26.10.93 απόφαση του Πρωθυπουργού 
και του Υπουργού Υγείας, Πρόνοιας και Κοινωνικών 
Ασφαλίσεων «Ανάθεση αρμοδιοτήτων στον Υφυπουργό 
Υγείας, Πρόνοιας και Κοινωνικών Ασφαλίσεων Φοίβο Ιω¬ 
αννίδη (833/Β/26.10.93). 

5. Την οικ. 1342/23.2.94 απόφαση του Υφυπουργού 
Υγείας, Πρόνοιας και Κοινωνικών Ασφαλίσεων για την συ¬ 
γκρότηση επιτροπής μελέτης του συστήματος κοινωνικής 
ασφάλισης. 

6. Την 2014341/1594/0022/26.4.94 κοινή απόφαση 
του Υπουργού Οικονομικών και Υγείας, Πρόνοιας και Κοι¬ 
νωνικών Ασφαλίσεων «Καθορισμός αποζημίωσης ...». 

7. Το γεγονός ότι η προκαλουμένη δαπάνη για το έτος 
1994 ύψους 7.800.000 δρχ. κατ’ ανώτατο όριο δεν βαρύ¬ 
νει τον Κρατικό Προϋπολογισμό αλλά τις πιστώσεις του 
Λογαριασμού Βελτίωσης Κοινωνικής Ασφάλισης 
(Λ.Β.Κ.Α.) της Γ.Γ.Κ.Α. με τα στοιχεία ΚΑ 0264, αποφασί¬ 
ζουμε: 

Η αμοιβή που καθορίσθηκε με την 2014341/1594/ 
0022/26.4.94 απόφασή μας για τον Πρόεδρο, τα Μέλη 
και τους Γραμματείς της Επιτροπής που συγκροτήθηκε με 
την οικ. 1342/23.2.94 απόφαση του Υφυπουργού Υγείας, 
Πρόνοιας και Κοινωνικών Ασφαλίσεων, για τη μελέτη του 
συστήματος κοινωνικής ασφάλισης και υποβολή προτά¬ 
σεων για τις αναγκαίες μεταβολές και ρυθμίσεις, όπως η 
απόφαση αυτή συμπληρώθηκε και τροποποιήθηκε με τις 
αριθ. Φ12/οικ. 763/15.4.94 και Γ12/954/26.5.94 
όμοιες, ισχύει και για το χρονικό διάστημα της παράτασης 
της λειτουργίας της ως άνω Επιτροπής, που δόθηκε με 

την Γ12/954/26.5.94 απόφαση του Υπουργού Υγείας, 
Πρόνοιας και Κοινωνικών Ασφαλίσεων. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 28 Ιουλίου 1994 

οι ΥΠΟΥΡΓΟΙ 

ΥΦΥΠ. ΥΓΕΙΑΣ, ΠΡΟΝΟΙΑΣ 

ΟΙΚΟΝΟΜΙΚΟΝ ΚΑΙ ΚΟΙΝ. ΑΣΦΑΛΙΣΕΩΝ 

ΑΛΕΞ. ΠΑΠΑΔΟΠΟΥΛΟΣ ΦΟΙΒΟΣ ΙΟΑΝΝΙΔΗΣ 

Αριθ. 2043048/4822/0022 (2) 

Καθορισμός αποζημίωσης Ομάδων Εργασίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 8 του Ν. 2042/92 (ΦΕΚ 75 
Α') «Αύξηση των συντάξεων και άλλες ασφαλιστικές διατά¬ 
ξεις». 

2. Το Π.Δ. 455/15.10.93 Διορισμός Υπουργών, Ανα¬ 
πληρωτών Υπουργών και Υφυπουργών (ΦΕΚ 189 Α'). 

3. Την 2024/21.10.93 απόφαση του Πρωθυπουργού 
και του Υπουργού Υγείας, Πρόνοιας και Κοινωνικών 
Ασφαλίσεων «Ανάθεση αρμοδιοτήτων» (ΦΕΚ 833 /Β/ 
26.10.93). 

4. Τις διατάξεις του άρθρου 27 του Ν. 2081/92 (ΦΕΚ 
154 Α') και του άρθρου 8 του Ν. 2129/93. 

5. Τις Γ12/919/31.5.94, Γ12/916/31.5.1994, Γ12/ 
908/31.5.94, Γ12/969/22.6.94 και Γ12/957/22.6.94 
αποφάσεις του Υφυπουργού Υγείας, Πρόνοιας και Κοινω¬ 
νικών Ασφαλίσεων. 

6. Το γεγονός ότι η προκαλούμενη δαπάνη α) για το Τα¬ 
μείο Επικ. Ασφ. Πρ. και Κοινής Διανομής Πωλητών Βενζί¬ 
νης ύψους 1.680.000 δρχ. β) για το ταμείο Ασφ. Ν.Π. και 
Υπαλλήλων ύψους 22.080.000 δρχ. (11.040.000 για το 
1994 και 11.040.000 1995), γ) για το Ταμείο Ασφ. Προ¬ 
σωπικού «Ο ΕΥΑΓΓΕΛΙΣΜΟΣ» ύψους 800.000 δρχ., δ) για 
το Ταμείο Επικ. Ασφ. Αρτοποιών ύψους 9.600.000 δρχ. 
και ε) για το Ταμείο Ασφαλίσεως Δημοτικών και Κοινοτι¬ 
κών Υπαλλήλων ύψους 9.600.000 δρχ. δεν θα επιβαρύνει 
τον Κρατικό Προϋπολογισμό αλλά τους προϋπολογισμούς 
των παραπάνω Ν.Π.Δ.Δ. στους οποίους έχει προβλεφθεί η 
σχετική πίστωση με ΚΑΕ 0264, αποφασίζουμε: 

Στους Συντονιστές και τα μέλη των Ομάδων Εργασίας 
που συστάθηκαν με τις Γ12/919/31.5.94, Γ12/916/ 
31.5.1994, Γ12/908/31.5.94, Γ12/957/22.6.94 και 
Γ12/969/22.6.94 αποφάσεις του Υφυπουργού Υγείας, 
Πρόνοιας και Κοινωνικών Ασφαλίσεων για τη σύνταξη των 
Ισολογισμών - Απολογισμών και άλλων εκκρεμών υποθέ¬ 
σεων των Ασφαλιστικών οργανισμών που αφορούν οι πα¬ 
ραπάνω αποφάσεις, καταβάλλεται αποζημίωση κατά συ¬ 
νεδρίαση οκτώ χιλιάδες δρχ. (8.000). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1994 

Όι ΥΠΟΥΡΓΟΙ 

ΥΦΥΠ. ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ 

ΦΟΙΒΟΣ ΙΟΑΝΝΙΔΗΣ 


Αριθ. 2049984/5454/0022 (3) 

Αποζημίωση μελών ομάδας εργασίας για το χρονικό διά¬ 
στημα της παράτασης της λειτουργίας της. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 8 του Ν. 
2042/92 (75 Α’) «Αύξηση των συντάξεων και άλλες ασφα¬ 
λιστικές διατάξεις». 

2. Τις διατάξεις του άρθρου 27 του Ν. 2081/92 (ΦΕΚ 
154 Α') και του ά,ρθρου 8 του Ν. 2129/93. 

3. Το Π.Δ. 455/13.10.93 Διορισμός Υπουργών, Ανα¬ 
πληρωτών Υπουργών και Υφυπουργών (ΦΕΚ 189 Α'). 

4. Την 2024/26.10.93 απόφαση του Πρωθυπουργού 
και του Υπουργού Υγείας, Πρόνοιας και Κοινωνικών 
Ασφαλίσεων «Ανάθεση αρμοδιοτήτων στον Υφυπουργό 
Υγείας, Πρόνοιας και Κοινωνικών Ασφαλίσεων Φοίβο Ιω- 
αννίδη (833/Β/26.10.93). 

5. Την υπ’ αριθ. ΦΕΟΚ οικ. 695/12.4.93 απόφαση του 
Υφυπουργού Υγείας, Πρόνοιας και Κοινωνικών Ασφαλί¬ 
σεων για την συγκρότηση ομάδας εργασίας για την σύ¬ 
νταξη κωδικοποιημένων οδηγιών προς τους εποπτευόμε¬ 
νους Οργανισμούς Κοινωνικής Ασφάλισης για την εφαρ¬ 
μογή των συνταξιοδοτικών διατάξεων του Κανονισμού 
ΕΟΚ 1408/71. 

6. Την 2034839/4143/0022/2.7.93 κοινή απόφαση 
των Υπουργών Οικονομικών και Υγείας, Πρόνοιας και Κοι¬ 
νωνικών Ασφαλίσεων «Καθορισμός αποζημίωσης ...». 

7. Το γεγονός ότι η προκαλούμενη δαπάνη για το έτος 
1994 ύψους 1.260.000 δρχ. κατ’ ανώτατο όριο δεν βαρύ¬ 
νει τον Κρατικό Προϋπολογισμό αλλά -τις πιστώσεις του 
Λογαριασμού Βελτίωσης Κοινωνικής Ασφάλισης 
(Λ.Β.Κ.Α.) της Γ.Γ.Κ.Α. με τα στοιχεία ΚΑ 0264, αποφασί¬ 
ζουμε: 

Η αμοιβή που καθορίσθηκε με την 2034839/4143/ 
0022/2.7.93 απόφασή μας για τον Πρόεδρο, τα Μέλη και 
την Γραμματέα της Επιτροπής που συγκροτήθηκε με την 
υπ’ αριθ. ΦΕΟΚ οικ./695/12.4.93 απόφαση του Υφυ¬ 
πουργού Υγείας, Πρόνοιας και Κοινωνικών Ασφαλίσεων, 
για την σύνταξη κωδικοποιημένων οδηγιών προς τους 
εποπτευόμενους Οργανισμούς Κοινωνικής Ασφάλισης για 
την εφαρμογή των συνταξιοδοτικών διατάξεων του Κανο¬ 
νισμού 1408/71, όπως συμπληρώθηκε με την αριθ. ΦΕΟΚ 
οικ. 1263/29.6.93 όμοια, ισχύει και για το χρονικό διά¬ 
στημα της παράτασης της λειτουργίας της ως άνω Επιτρο¬ 
πής, που δόθηκε με την ΦΕΟΚ 561/1.4.94 απόφαση του 
Υπουργού Υγείας, Πρόνοιας και Κοινωνικών Ασφαλίσεων, 
δηλαδή από 1.4.94 μέχρι 1.7.94. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 28 Ιουλίου 1994 

οι ΥΠΟΥΡΓΟΙ 

ΥΦΥΠ. ΥΓΕΙΑΣ, ΠΡΟΝΟΙΑΣ 

ΟΙΚΟΝΟΜΙΚΩΝ ΚΑΙ ΚΟΙΝ. ΑΣΦΑΛΙΣΕΩΝ 

ΑΛΕΞ. ΠΑΠΑΔΟΠΟΥΛΟΣ ΦΟΙΒΟΣ ΙΟΑΝΝΙΔΗΣ 


ΟΙΚΟΝΟΜΙΚΩΝ 

ΑΛΕΞ. ΠΑΠΑΔΟΠΟΥΛΟΣ 

Αριθ. 2050422/5486/0022 (4) 

Αποζημίωση ομάδας εργασίας για την αναδιάρθρωση του 
συστήματος πληροφορικής που εξυπηρετεί τη μισθο¬ 
δοσία των υπαλλήλων του Υπουργείου Οικονομικών και 
την εφαρμογή νέου συστήματος πληρωμής των αποδο¬ 
χών αυτών μέσω του τραπεζικού συστήματος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 105 του Ν. 1892/90 (ΦΕΚ 
101 Α') και του άρθρου 34 του Ν. 1914/90 (ΦΕΚ 178 Α'). 

2. Τις διατάξεις του άρθρου 40 του Ν. 849/78, όπως συ¬ 
μπληρώθηκε με το άρθρου 8 του Ν. 2129/93. 

3. Τις αριθ. 2022451/3237/0004/6.4.94 και 
2034807/5086/0004/25.5.94 αποφάσεις της Γεν. Γραμ- 
ματέως του Υπουργείου Οικονομικών, με τις οποίες συ- 
στήθηκε η εν θέματι ομάδα εργασίας και την από 25.5.94 
απόφαση του Προέδρου της σχετικά με την κατανομή των 
μελών, σε υποομάδες. 

4. Το γεγονός ότι από την παρούσα απόφαση, προκα- 
λείται δαπάνη 15.000.000 δρχ. που θα καλυφθεί από την 
αντίστοιχη πίστωση, που έχει εγγράφει στον προϋπολογι¬ 
σμό του Υπουργείου Οικονομικών του έτους 1994, ειδ. 
φορέα 23-240 ΚΑΕ 0515, αποφασίζουμε: 

1. Ορίζουμε την αποζημίωση του Προέδρου, των Μελών 
και του Γραμματέα της ομάδας εργασίας που συγκροτή¬ 
θηκε με την αριθ. 2022451 /3237/0004/6.4.94 απόφαση 
της Γ εν. Γ ραμματέως του Υπουργείου Οικονομικών, όπως 
τροποποιήθηκε με την αριθ. 2034807/5086/0004/ 
25.5.94 όμοια, κατά φάση εκτέλεσης του έργου, ως εξής: 

α) Α' φάση: Για την κατάρτιση της σχετικής μελέτης, 
εφάπαξ αποζημίωση μέχρι διακόσιες ογδόντα χιλιάδες 
(280.000) δρχ. κατ’ άτομο και μέχρι δέκα πέντε (15) 
άτομα συνολικά, για χρονικό διάστημα μέχρι τεσσάρων μη¬ 
νών, από την έναρξη των εργασιών. 

β) Β' φάση: Για τη μηχανογραφική ανάλυση, το μηχανο¬ 
γραφικό και διοικητικό σχεδίασμά της μελέτης, εφάπαξ 
αποζημίωση μέχρι διακόσιες δέκα χιλιάδες (210.000) δρχ. 
κατ’ άτομο και μέχρι είκοσι πέντε (25) άτομα συνολικά, για 
χρονικό διάστημα μέχρι τριών μηνών, από την έναρξη των 
εργασιών της φάσης αυτής. 

γ) Γ' φάση: Γ ια την κατάρτιση του νομοθετικού πλαισίου 
και την υλοποίηση, εφάπαξ αποζημίωση μέχρι διακόσιες 
δέκα χιλιάδες (210.000) δρχ. κατ’ άτομο και για το σύνολο 
των μετεχόντων στην ομάδα εργασίας, για χρονικό διά¬ 
στημα τριών μηνών από την έναρξη των εργασιών της φά¬ 
σης αυτής. 

2. Οι μετέχοντες κατά τα ανωτέρω στην κάθε φάση, θα 
ορισθούν με απόφαση του Προέδρου της ομάδας εργα¬ 
σίας και η καταβολή της σχετικής αποζημίωσης θα γίνει 
ανάλογα με τη συμμετοχή του καθενός στην κάθε φάση 
του έργου, εντός των ορίων της εφάπαξ αποζημίωσης της 
προηγούμενης παραγράφου, κατόπιν σχετικής βεβαίωσης 
του Πρόεδρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 1994 

ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 


Αριθ. Φ.22/3600 (5) 

Καθορισμός αριθμού επαναπροσλαμβανομένων υπαλλή¬ 
λων, κατά το Β' εξάμηνο του 1994, για την κάλυψη πά¬ 
γιων και διαρκών αναγκών του Ταμείου Συντάξεων Αυ¬ 
τοκινητιστών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 25 του Ν. 2190/94. 

2. Την Φ.22/2479/23.6.94 κοινή απόφαση των Υπουρ¬ 
γών Προεδρίας της Κυβέρνησης και Οικονομικών και του 
Υφυπουργού Υγείας, Πρόνοιας και Κοιν. Ασφαλίσεων. 

3. Επειδή υπάρχει μεγάλος αριθμός κενών οργανικών 
θέσεων (επί συνόλου 525 οργανικών θέσεων, κενές 291) 
γεγονός που έχει ως συνέπεια, αφ’ ενός μεν την απώλεια 
εσόδων από την μη είσπραξη των εισφορών, αφ’ ετέρου 
την μεγάλη καθυστέρηση στην καταβολή των παροχών. 

4. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του Προϋπολογισμού του 
Ταμείου, ύψους 82.969.068 δρχ. για το τρέχον έτος και 
ύψους 178.537.506 δρχ. για καθένα από τα επόμενα έτη. 
Σχετική πίστωση έχει εγγράφει στον Προϋπολογισμό του 
Ταμείου έτους 1994, στο Ειδικό Αποθεματικό. 

5. Την 2024/26.10.93, ΦΕΚ 833/Β/93, απόφαση αρ¬ 
μοδιοτήτων, αποφασίζουμε: 

1. Καθορίζουμε τον αριθμό των επαναπροσλαμβανομέ¬ 
νων υπαλλήλων στο Ταμείο Συντάξεων Αυτοκινητιστών, 
κατά το Β' εξάμηνο του 1994, κατά ειδικότητα ως κατω¬ 


τέρω: 

Ειδικότητα Αριθμός 

ΠΕ Δ/κού - Οικ/κού 18 

ΤΕ Δ/κού - Λογ/κού 1 

ΔΕ Δ/κού - Λογ/κού 69 

ΥΕ Επιμελητών 3 

ΥΕ Προσωπικό Καθαριότητας 1 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1994 

οι ΥΠΟΥΡΓΟΙ 

ΥΦΥΠ. ΥΓΕΙΑΣ, ΠΡΟΝΟΙΑΣ 

ΟΙΚΟΝΟΜΙΚΟΝ ΚΑΙ ΚΟΙΝ. ΑΣΦΑΛΙΣΕΩΝ 

ΑΛΕΞ. ΠΑΠΑΔΟΠΟΥΛΟΣ ΦΟΙΒΟΣ ΙΟΑΝΝΙΔΗΣ 

-♦- 

Αριθ. ΑΔΥ13α/12696 (6) 

Έγκριση εφημεριών αγροτικών γιατρών 
(Κ.Υ. Πρίνου Θάσου). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 67/68. 

2. Τις διατάξεις του άρθρου 20 του Ν. 1963/91, του Ν. 
1505/84 και του άρθρου 7 του Ν. 1810/88. 

3. Τις διατάξεις του άρθρου 5 του Ν. 2194/94. 

4. Την αριθ. Υ3β/οικ. 222/18.1.94 απόφαση περί εφη¬ 
μεριών αγρ. γιατρών σε Κ. Υγείας και Υ. Σταθμούς. 

5. Το αριθ. 7524/1.6.94 έγγραφο του Ν.Γ. Νοσοκο¬ 
μείου Καβάλας, αποφασίζουμε: 

Εγκρίνουμε, κατ’ εξαίρεση της (4) σχετικής (κεφ. Α’ 
παρ. 4), την συμμετοχή δύο (2) αγροτικών γιατρών στη κα- 

θημερινή εφημερία του Κ. Υγείας Πρίνου (νήσου Θάσου), 
για τις ημέρες που εφημερεύουν ένας ή δύο γιατροί ΕΣΥ, 
ειδικότητας Γενικής Ιατρικής ή Παθολογίας, για το χρονικό 
διάστημα από 1.4.94 έως 31.12.94. 

Με την απόφαση αυτή προκαλείται δαπάνη 2.708.118 
δρχ., σε βάρος των πιστώσεων του προϋπολογισμού του 
Νοσοκομείου Καβάλας. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 21 Ιουλίου 1994 

Ο ΥΠΟΥΡΓΟΣ 

ΔΗΜ. ΚΡΕΜΑΣΤΙΝΟΣ 

-♦- 

Αριθ. ΑΔΥ13α/12696 (7) 

Έγκριση εφημεριών αγροτικών γιατρών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 67/68, του άρθρου 20 του Ν. 
1963/91 και του άρθρου 1 του Ν. 1810/88. 

2. Τις διατάξεις του άρθρου 5 του Ν. 2194/94. 

3. Την αριθ. Υ3β/οικ. 222/18.1.94 απόφαση περί εφη¬ 
μεριών αγρ. γιατρών. 

4. Το αριθ. 1881/3.6.94 έγγραφο του Ν.Γ. Νοσοκο¬ 
μείου Κεφαλληνίας, αποφασίζουμε: 

Εγκρίνουμε την πραγματοποίηση ενεργών εφημεριών, 
από τους αγροτικούς γιατρούς Βαρτελά Βασιλική και Αλι- 
βιζάτο Αθανάσιο, στο Χειρουργικό Τμήμα του Ν.Γ. Νοσο¬ 
κομείου Κεφαλληνίας, στο οποίο έχουν αποσπαστεί με 
απόφασή μας, για το χρονικό διάστημα από 1.4.94 μέχρι 
30.9.94. 

Η συνολική δαπάνη, ύψους 1.200.000 δρχ., θα βαρύνει 
τις πιστώσεις του ανωτέρω Νοσοκομείου (ΚΑΕ 0261, 
0263). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 1994 

Ο ΥΠΟΥΡΓΟΣ 

ΔΗΜ. ΚΡΕΜΑΣΤΙΝΟΣ 

-♦- 

Αριθ. ΔΥΙα/ΟΙΚ. 29210 (8) 

Διορισμός Αναπληρωτή Εισηγητή Α' Παθολογίας στο 4ο 
ΣΚΕΙΟΠΝΙ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν.Δ. 2592/1953. 

β) Του άρθρου 6 του Ν. 1278/82. 

γ) Του Ν. 1397/83. 

2. Τις αποφάσεις μας Α3β/6537/23.5.84, Α3β/18189/ 
11.12.85 και Δ1γ/11299/7.3.1986, αποφασίζουμε: 

Διορίζουμε στο 4ο Συμβούλιο κρίσεως και Επιλογής Ια¬ 
τρικού και Οδοντιατρικού Προσωπικού Νοσηλευτικών 
Ιδρυμάτων που εδρεύει στο Περιφερειακό Γενικό Νοσο¬ 
κομείο Αττικής ΚΑΤ ΤΟ Γεράσιμο Ρηγάτο, Δ/ντή Παθολο¬ 
γίας του Περιφερρειακού Αντικαρκινικού Ογκολογικού 
Νοσοκομείου Αθηνών «Ο ΑΓΙΟΣ ΣΑΒΒΑΣ», ως Αναπλη¬ 
ρωτή Εισηγητή Α' Παθολογίας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 1994 

Ο ΥΠΟΥΡΓΟΣ 

ΔΗΜ. ΚΡΕΜΑΣΤΙΝΟΣ 
-♦- 

Αριθ. Φ.22/891 (9) 

Αύξηση του ποσού της βασικής μηνιαίας σύνταξης λόγω 
γήρατος και αναπηρίας των δικαιούχων ασφαλισμένων 
του ΤΣΑ και των κατωτάτων ορίων των συντάξεων του 
ίδιου Ταμείου. 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/92 «Ανα¬ 
μόρφωση της Κοινωνικής Ασφάλισης και άλλες διατάξεις 
(ΦΕΚ 165 Α') και τις διατάξεις του άρθρου 3 παρ. 2 του Ν. 
1902/90 (ΦΕΚ 138 Α'). 

2. Τις διατάξεις του άρθρου 30 παρ. 2 του Ν. 1027/80 
(ΦΕΚ 49 Α') όπως ισχύουν μετά την αντικατάστασή τους 
με το άρθρο 7 του Ν. 1275/82 (ΦΕΚ 100 Α') και μετά την 
προσθήκη του άρθρου 43 του Ν. 1469/84 (ΦΕΚ 111 Α'), 
που αναφέρονται στην αναδρομικότητα των διοικητικών 
πράξεων αυξήσεων συντάξεων. 

3. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137 Α'), το Π.Δ. 437/85 «καθο¬ 
ρισμός και ανακατανομή των Υπουργείων» (ΦΕΚ 157 Α'), 
το Π.Δ. 455/93 «Διορισμός Υπουργών, Αναπληρωτών 
Υπουργών και Υφυπουργών (ΦΕΚ 189 Α') και την αριθ. 
2024/26.10.93 κοινή Απόφαση του Πρωθυπουργού και 
του Υπουργού Υγείας, Πρόνοιας και Κοινωνικών Ασφαλί¬ 
σεων «Ανάθεση αρμοδιοτήτων στον Υφυπουργό Υγείας, 
Πρόνοιας και Κοιν. Ασφαλίσεων» (ΦΕΚ 833 Β') καθώς και 
το Π.Δ. 213/92 «Οργανισμός της Γενικής Γραμματείας 
Κοιν. Ασφαλίσεων του Υπουργείου Υγείας, Πρόνοιας και 
Κοιν. Ασφαλίσεων» (ΦΕΚ 102 Α'). 

4. Την 1991 /5.5.94 απόφαση της Επιτροπής Τιμών και Ει¬ 
σοδημάτων. 

5. Την 306/25.5.94 απόφαση του Δ.Σ. του ΤΣΑ. 

6. Την υπ’ αριθ. 889/28.7.94 Υπουργική Απόφαση «Οι¬ 
κονομική Ενίσχυση του ΤΣΑ από τον ΛΑΦΚΑ». 

7. Τις διατάξεις του άρθρου 27 του Ν. 2081/92 (ΦΕΚ 
154 Α’), βάσει των οποίων γίνεται γνωστό ότι από την από¬ 
φαση αυτή δεν προκαλείται δαπάνη σε βάρος του Κρατι¬ 
κού Προϋπολογισμού αλλά σε βάρος του Προϋπολογισμού 
του ΤΣΑ, ύψους 870 εκατομμυρίων δρχ. για το τρέχον οι¬ 
κονομικό έτος και σε βάρος των αποθεματικών του 
ΛΑΦΚΑ ύψος 300 εκατομμυρίων δρχ. 

Η δαπάνη, θα καλυφθεί από τους Κ.Α. 0611-0618 και 
0636-0637 και 0644 του προϋπολογισμού 1994 του κλά¬ 
δου Σύνταξης του ΤΣΑ ύψους 870 εκατομμυρίων δρχ. και 
από τον λογαριασμό Αλληλεγγύης Φορέων Κοινών. Ασφά¬ 
λισης (ΛΑΦΚΑ), αποφασίζουμε: 

1. Από 1.7.94 το ποσό της βασικής μηνιαίας σύνταξης 
λόγω γήρατος ή αναπηρίας των δικαιούχων ασφαλισμένων 
του ΤΣΑ καθορίζεται σε δραχμές 47.223 που αντιστοιχεί 
σε 15 συντάξιμα έτη. 

2. Από 1.7.94 τα κατώτατα όρια των συντάξεων του ΤΣΑ 
καθορίζονται στις 53.000 δρχ. το μήνα για τις συντάξεις 
γήρατος και αναπηρίας και στις 42.400 δρχ. το μήνα για τις 
συντάξεις λόγω θανάτου. 

3. Για το τμήμα σύνταξης άνω του ακαθάριστου ποσού 

των 220.000 δρχ. δεν θα χορηγηθεί αύξηση. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 1994 

Ο ΥΦΥΠΟΥΡΓΟΣ 

Φ. ΙΩΑΝΝΙ&ΗΣ 

- * - 

Αριθ. Φ.124/103/Β2-2758 (10) 

Άδεια κατοχής Β' θέσης και άδεια απουσίας στον Ανδρέα 
Ιωαννίδη. 

Ο ΥΠΟΥΡΓΟΣ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 17 παρ. 1 β του Ν. 1268/82 «Για τη δομή 
και τη λειτουργία των Ανωτάτων Εκπαιδευτικών Ιδρυμά¬ 
των» όπως συμπληρώθηκε με την παρ. 6 του άρθρου 48 
του Ν. 1404/83. 

2. το αριθ. 459/2.11.83 Π.Δ. (ΦΕΚ157/29.11.83 τ. Α ). 

3. Το αριθ. 129/10.4.1991 Π.Δ. (ΦΕΚ 52/11.4.91 τ. 
Α'). 

4. Τα αριθ. 14874/632/6/87, 11527/507/10.5.88 έγ¬ 
γραφα του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/14.3.89 τ. Α ). 

6. το αριθ. 11970/16.6.94 έγγραφο του Πανεπιστημίου 
Ιωαννίνων. 

7. τις διατάξεις του άρθρου 28 παρ. 10 τ. Ν. 2083/ΦΕΚ 
159/21.9.92 τ. Β'). 

8. την αριθ. Η/11086/4.11.93 απόφαση εκχώρισης αρ¬ 
μοδιοτήτων στην Υφυπουργό του ΥΠΕΠΘ (ΦΕΚ 842/ 
4.11.93 τ. Β'), αποφασίζουμε: 

Παρέχουμε την άδεια στον Ανδρέα Ιωαννίδη επίκουρο 
καθηγητή του τμήματος Ιστορίας και Αρχαιολογίας του 
Πανεπιστημίου Ιωαννίνων προκειμένου να κατέχει και τη 
θέση του Επιμελητή στην Εθνική Πινακοθήκη. 

Για το σκοπό αυτό του χορηγούμε και άδεια απουσίας 
τριών (3) ημερών την εβδομάδα μέχρι 31.12.94. 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεί η υποβολή αίτησης 
χορήγησης της σχετικής άδειας, αλλιώς από την ημέρα 
υποβολής της αίτησης. 

Το σύνολο των αποδοχών και από τις δύο θέσεις δεν 
μπορεί να υπερβαίνει σε καμμιά περίπτωση το ανώτατο 
όριο απολαβών του άρθρου 6 του Ν. 1256/82. 

Ο ανωτέρω δικαιούται να λαμβάνει εκτός από το σύνολο 
των κάθε είδους ακαθαρίστων αποδοχών της οργανικής 
του θέσης και το σύνολο των κάθε είδους ακαθαρίστων 
αποδοχών της άλλης θέσης. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 1994 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 


Αριθ. Φ.124/./Β2-3178 (11) 

Άδεια κατοχής Β' θέσης στον Α. Λοβέρδο. 

Ο ΥΠΟΥΡΓΟΣ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 1 παρ. 9 του Ν. 1268/82 «Για τη δομή και 
τη λειτουργία των Ανωτάτων Εκπαιδευτικών Ιδρυμάτων» 
όπως συμπληρώθηκε με την παρ. 6 του άρθρου 48 του Ν. 
1404/83. 

2. το αριθ. 459/2.11.83 Π.Δ. (ΦΕΚ 157/29.11.83 τ. Α'). 

3. Το αριθ. 129/10.4.1991 Π.Δ. (ΦΕΚ 52/11.4.91 τ. 
Α'). 

4. Τα αριθ. 14874/632/6/87, 11527/507/10.5.88 έγ¬ 
γραφα του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/14.3.89 τ. Α'). 

6. το αριθ. 2880/12.7.94 έγγραφο του Παντείου Πανε¬ 
πιστημίου Αθηνών. 

7. Τις διατάξεις του άρθρου 28 παρ. 10 τ. Ν. 2083/ΦΕΚ 
159/21.9.92 τ. Β'). 

8. Την αριθ. Η/11086/4.11.93 απόφαση εκχώρισης αρ¬ 
μοδιοτήτων στην Υφυπουργό του ΥΠΕΠΘ (ΦΕΚ 842/ 
4.11.93 τ. Β'), αποφασίζουμε: 

Παρέχουμε την άδεια στον Α. Λοβέρδο, επίκουρο καθη¬ 
γητή του Γ ενικού Τ μήματος Δικαίου του Παντείου Πανεπι¬ 
στημίου Αθηνών προκειμένου να παρέχει και τις υπηρε¬ 
σίες του στην Ε.Ρ.Τ. Α.Ε. (Ε.Τ. 2). 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεί η υποβολή αίτησης 
χορήγησης της σχετικής άδειας, αλλιώς από την ημέρα 
υποβολής της αίτησης. 

Το σύνολο των αποδοχών και από τις δύο θέσεις δεν 
μπορεί να υπερβαίνει σε καμμιά περίπτωση το ανώτατο 
όριο απολαβών του άρθρου 6 του Ν. 1256/82. 

Ο ανωτέρω δικαιούται να λαμβάνει εκτός από το σύνολο 
των κάθε είδους ακαθαρίστων αποδοχών της οργανικής 
του θέσης και το σύνολο των κάθε είδους ακαθαρίστων 
αποδοχών της άλλης θέσης. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 1994 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 

♦- 

Αριθ. ΥΠ. ΠΟ/ΚΑΤΕΧΝ/Δ/38828 (12) 

«Χορήγηση άδειας ίδρυσης και λειτουργίας Μουσικής 
Σχολής, στην Χριστίνα Κατσάρα». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π. Δ/γμα 941/77 «περί Οργανισμού του Υπουρ¬ 
γείου Πολιτισμού και Επιστημών. 

3. Το Β. Δ/γμα 16/66 «περί ιδρύσεως ιδιωτικών μουσι¬ 
κών ιδρυμάτων». 

4. Τον Ν. 299/76 «περί ρυθμίσεως θεμάτων, αφορό- 
ντων εις τον κανονισμό λειτουργίας των ιδιωτικών μουσι¬ 
κών ιδρυμάτων, ως και το από 11.11.57 Β.Δ. «περί κυρώ- 
σεως του εσωτερικού κανονισμού του Ωδείου θεσ/ 
νίκης». 

5. Το άρθρο 29 του Ν. 1158/8 «περί οργανώσεως και 
διοικήσεως Σχολών Ανωτέρας Καλλιτεχνικής Εκπ/ 
σεως». 

6. Το άρθρο 41 του Ν. 1597/86 «προστασία και ανά¬ 
πτυξη της Κινηματογραφίας, και άλλες διατάξεις του 
Υπουργείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού», στους Γεν. Γραμμα¬ 
τείς, Γεν. Δ/ντές Προϊσταμένους Δ/νσεων, Τμημάτων, 
Γ ραφείων, της Κ.Υ. του ΥΠΠΟ» (ΦΕΚ 
987/Β/28.11.1991). 

8. Το από 24.6.1994 πρακτικό αυτοψίας, της Δ/νσης 
Τεχνικών Υπηρεσιών, της Νομαρχίας Λαρίσης. 

9. Την από 16.5.94 αίτηση της Χριστίνας Κατσαρά, με 
τα συνημμένα δικαιολογητικά, αποφασίζουμε: 

1. Χορηγούμε στην Χριστίνα Κατσαρά, άδεια ίδρυσης 
και λειτουργίας Μουσικής Σχολής, που θα στεγαστεί στο 
κτίριο επί της οδού Παλαμά 5, στην Λάρισα, και θα έχει 
επωνυμία «ΜΟΥΣΙΚΗ ΣΧΟΛΗ «ΟΚΤΑΒΑ». 

2. Η Μουσική Σχολή θα λειτουργήσει τα τμήματα, αρμο¬ 
νίας, αντίστιξης, φυγής, πληκτών, πνευστών. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το σχολικό έτος 1994 - 95. 

Από τις διατάξεις αυτής της απόφασης, δεν προκαλείται 

δαπάνη σε βάρος του κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1994 
Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

- ♦ - 

Αριθ. ΥΠΠΟ/ΚΑΤΕΧΝ/Δ/38827 (13) 

«Έγκριση μεταβίβασης άδειας ίδρυσης και λειτουργίας 

της «Μουσικής Σχολής Λακωνίας, τροποποίηση επω¬ 
νυμίας και προσθήκη τμημάτων, πνευστών και φυ¬ 
γής». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π. Δ/γμα 941/77 «περί Οργανισμού του Υπουρ¬ 
γείου Πολιτισμού και Επιστημών. 

3. Το Β. Δ/γμα 16/66 «περί ιδρύσεως ιδιωτικών μουσι¬ 
κών ιδρυμάτων». 

4. Τον Ν. 299/76 «περί ρυθμίσεως θεμάτων, αφορό- 
ντων εις τον κανονισμό λειτουργίας των ιδιωτικών μουσι¬ 
κών ιδρυμάτων, ως και το από 11.11.57 Β.Δ. «περί κυρώ- 
σεως του εσωτερικού κανονισμού του Ωδείου θεσ/ 
νίκης». 

5. Την αριθμ. ΥΠΠΟ/ΚΑΤΕΧΝ/Δ/34759/26.7.91 από¬ 
φασή μας, «Χορήγηση άδειας ίδρυσης και λειτουργίας 
Μουσικής Σχολής, στον Γρηγόριο Κασίτα» (ΦΕΚ 657/Β/ 
7/8/91). 

6. Την απόφαση αριθμ. ΥΠΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού», στους Γεν. Γραμμα¬ 
τείς, Γεν. Δ/ντές Προϊσταμένους Δ/νσεων, Τμημάτων, 
Γ ραφείων, της Κ.Υ. του ΥΠΠΟ» (ΦΕΚ 987/ Β/ 
28.11.1991). 


7. Την από 18.7.1994 αίτηση, μετά συνημμένα δικαιο- 
λογητικά, αποφασίζουμε: 

1. Τροποποιούμε την αριθμ. 34759/26.7.91 απόφασή 
μας «χορήγηση άδειας ίδρυσης και λειτουργίας Μουσικής 
Σχολής στον Γρηγόριο Κασίτα» (ΦΕΚ/657/Β/7.8.91) ως 
προς την επωνυμία αυτής η οποία στο εξής θα είναι «Μου¬ 
σική Σχολή Πολύτροπο». 

2. Εγκρίνουμε τη μεταβίβαση της άδειας λειτουργίας 
της ανωτέρω Σχολής, από τον Γ ρηγόριο Κασίτα, στην Μα¬ 
ρία Δασκαλοπούλου, επειδή έχει τα νόμιμα προσόντα. 

Εγκρίνουμε τη λειτουργία τμημάτων, πνευστών και φυ¬ 
γής, στην Μουσική Σχολή «Πολύτροπο», από το σχολικό 
έτος 1994-95. 

Από τις διατάξεις αυτής της απόφασης, δεν προκαλείται 
δαπάνη, σε βάρος του Κρακτικού Προϋπολογισμού. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 1994 
Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΚΑΤΕΧΝ/Δ/38860 (14) 

Χορήγηση άδειας ίδρυσης και λειτουργίας Μουσικής Σχο¬ 
λής, στην Χριστίνα Χαλκιά. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π. Δ/γμα 941/77 «περί Οργανισμού του Υπουρ¬ 
γείου Πολιτισμού και Επιστημών. 

3. Το Β. Δ/γμα 16/66 «περί ιδρύσεως ιδιωτικών μουσι¬ 
κών ιδρυμάτων». 

4. Τον Ν. 299/76 «περί ρυθμίσεως θεμάτων, αφορό- 
ντων εις τον κανονισμό λειτουργίας των ιδιωτικών μουσι¬ 
κών ιδρυμάτων, ως και το από 11.11.57 Β.Δ. «περί κυρώ- 
σεως του εσωτερικού κανονισμού του Ωδείου θεσ/ 
νίκης». 

5. Το άρθρο 29 του Ν. 1158/8 «περί οργανώσεως και 
διοικήσεως Σχολών Ανωτέρας Καλλιτεχνικής Εκπ/ 
σεως». 

6. Το άρθρο 41 του Ν. 159/86 «προστασία και ανάπτυξη 
της Κινηματογραφίας, και άλλες διατάξεις του Υπουρ¬ 
γείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού», στους Γεν. Γραμμα¬ 
τείς, Γεν. Δ/ντές Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠΠΟ» (ΦΕΚ 
987/Β/28.11.1991). 

8. Το από 29.6.1994 πρακτικό αυτοψίας, της Δ/νσης 
Δευτοροβάθμιας Εκπ/σης, της Νομαρχίας θεσ/νίκης. 

9. Την από 26.5.1994 αίτηση της Χριστίνας Χαλκιά, με 
συνημμένα δικαιολογητικά, αποφασίζουμε: 

1. Χορηγούμε στην Χριστίνα Χαλκιά, άδεια ίδρυσης και 
λειτουργίας Μουσικής Σχολής που θα στεγαστεί στο κτί¬ 
ριο, επί της οδού Μητροπούλου 40, στη Ν. Εγνατία θεσ/ 
νίκης, και θα έχει επωνυμία Μουσική Σχολή «Συμφω¬ 
νία». 

2. Η Μουσική Σχολή, θα λειτουργήσει τα τμήματα, αρ¬ 
μονίας, αντίστιξης, φυγής, πληκτών, εγχόρδων, πνευ¬ 
στών, μονωδίας. 

Στην αίθουσα ομαδικής διδασκαλίας, δεν επιτρέπεται η 
φοίτηση περισσοτέρων των 15 σπουδαστών. 

4. Η άδεια ισχύει από το σχολικό έτος 1994-95. 

Από τις διατάξεις αυτής της απόφασης, δεν προκαλείται 
δαπάνη, σε βάρος του Κρακτικού Προϋπολογισμού. 

Η απόφαση αυτή, να δημοσιευθεΐ στην Εφημερίδα της 
Κυβερνήσεως. 

Αθήνα, 18 Ιουλίου 1994 
Με Εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 521192/136 (15) 

Παραχώρηση δικαιώματος επικαρπίας επί της παραχωρη- 

θείσης με την από 30.12.85 σύμβαση παραχώρησης 

έκτασης στο Δήμο Λουτρακιού - Περαχώρας. 

ΟΙ ΥΠΟΥΡΓΟΙ ΕΣΩΤΕΡΙΚΩΝ 
ΚΑΙ ΤΟΥΡΙΣΜΟΥ ΚΑΙ Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ΑΝ 1565/50 όπως κυρώθηκε με το 
Ν. 1624/51 και τροποποιήθηκε με το ΝΔ 4109/60 και 
201/74. 

2. Το άρθρο 243 του Π.Δ. 323/89 «Περί Κοινοτικού και 
Δημοτικού Κώδικα». 

3. Το Ν. 884/76 «Κανονισμό ΕΟΤ». 

4. Το Π.Δ. 459/13.11.93 (ΦΕΚ 193/15.11.93) «περί 
ανασυστάσεως του Υπουργείου Τουρισμού και καθορι¬ 
σμού των αρμοδιοτήτων του». 

5. Το Ν. 2160/93 «Ρυθμίσεις για τον Τουρισμό κι άλλες 
διατάξεις» (ΦΕΚ 118/Α/19.7.1993). 

6. Τον κανονισμό μισθώσεων, εκμισθώσεων κλπ. ακινή¬ 
των ΕΟΤ. 

7. Το ΠΔ 183/94 (ΦΕΚ 120/Α/8.7.94) «περί διορισμού 
μελών της Κυβέρνησης». 

8. Την 1026431/268/0006Α/2.3.94 (ΦΕΚ 154/ 
7.3.94) κοινή απόφαση του Πρωθυπουργού και Υπουργού 
Οικονομικών «περί αναθέσεως αρμοδιοτήτων του Υπουρ¬ 
γού Οικονομικών στους Υφυπουργούς Οικονομικών». 

9. Την αριθ. 290/23/12.7.94 απόφαση του ΔΣ/ΕΟΤ. 

10. Την υπ’ αριθ. 287/13.7.94 απόφαση Δημοτικού 
Συμβουλίου Λουτρακιού Περαχώρας περί αποδοχής των 
όρων παραχώρησης. 

11. Το άρθρο 27 του Ν. 2081/92. 

12. Το γεγονός ότι ουδεμία επιπλέον δαπάνη θα βαρύ¬ 
νει τον προϋπολογισμό του ΕΟΤ, αποφασίζουμε: 

Παραχωρούμε το δικαίωμα επικαρπίας στο Δήμο Λου¬ 
τρακιού - Περαχώρας επί της παραχωρηθείσης με την 
από 30.12.85 σύμβαση παραχώρησης έκτασης επιφά¬ 
νειας 25172 τμ. όπως εμφαίνεται στο υπ’ αριθμ. 265/42/ 
27540/19.11.60 τοπογρ. διάγραμμα του ΕΟΤ (Σημειώ¬ 
νουμε ότι η παροχή του εν λόγω δικαιώματος επικαρπίας 
αναφέρεται μόνο στην έκταση που ανήκει κατά κυριότητα 
στον ΕΟΤ όχι σ’ αυτή που ανήκει στο Δημόσιο (αιγιαλός) 
της οποίας ο ΕΟΤ έχει μόνο τη Διοίκηση και Διαχείριση αυ¬ 
τής ως ΤΔΚ. Για την έκταση αυτή (αιγιαλού) των 5.942 τμ. 
θα ισχύει η από 30.12.85 σύμβαση παραχώρησης με τους 
όρους και συμφωνίες που περιέχονται σ’ αυτή ενώ για την 
έκταση των 25.179 τμ. παύει ισχύουσα η εν λόγω σύμβαση 
παραχώρησης από την υπογραφή της νέας συμβολαιογρα¬ 
φικής πράξης παραχώρησης δικαιώματος επικαρπίας. 

Η εν λόγω παραχώρησης θα διέπεται από τους εξής 
όρους: 


α. Η διάρκεια του μεταβιβαζομένου δικαιώματος ορίζε¬ 
ται σε 60 χρόνια αρχομένη από την υπογραφή της σχετι¬ 
κής συμβολαιογραφικής πράξεως. 

β. Η μεταβίβαση του δικαιώματος επικαρπίας επί του εν 
λόγω ακινήτου δίδεται αποκλειστικά και μόνον υπέρ του 
Δήμου Λουτρακιού - Περαχώρας αποκλεισμένη της πε¬ 
ραιτέρω μεταβιβάσεως αυτού, επιτρεπομένης όμως εκ 
μέρους του Δήμου μεταβίβασης του δικαιώματος ενασκή- 
σεως επικαρπίας. 

γ. Η μεταβίβαση του δικαιώματος γίνεται χωρίς αντά- 
λαγμα. 

δ. Ο Δήμος δικαιούται και υποχρεούται όπως προβεί με 
δαπάνες αυτού η του επενδυτικού Φορέα στην εκτέλεση 
των έργων που αναφέρεται στο «Αναπτυξιακό Πρόγραμμα 
Λουτρακιού (δημιουργία τουριστικού συγκροτήματος, ξε¬ 
νοδοχείο κ.λπ. όπου θα λειτουργήσει και το Καζίνο). 

ε. Ο Δήμος δικαιούται να εκμεταλλευτεί το παραχωρού- 
μενο ακίνητο καθ’ όλη τη διάρκεια της μεταβίβασης του 
δικαιώματος επικαρπίας. 

στ. Ο Δήμος υποχρεούται όπως εξασφάλιση καθ’ όλην 
την διάρκεια της παραχώρησης την καλήν και άμεπτον συ¬ 
ντήρηση και λειτουργίαν των εντός του ακινήτου δημιουρ- 
γηθησομένων εγκαταστάσεων και την διατήρησην αυτών 
σε καλή λειτουργική κατάσταση μέχρι της λήξεως της 
συμβάσεως υποχρεουμένου τις σχετικές προς τούτο δα¬ 
πάνες. 

ζ. Όλες οι μελέτες αξιοποίησης της εν λόγω έκτασης 
προ της ενάρξεως εκτέλεσης των έργων θα υποβάλλονται 
στον ΕΟΤ για έγκριση, απαγορευομένης της έναρξης 
εκτελέσεως αυτών χωρίς την προηγουμένη ρητή έγγραφη 
έγκριση του ΕΟΤ. 

Η εκτέλεση των έργων θα παρακολουθείται από τεχνι¬ 
κούς του ΕΟΤ. 

η. Ο Δήμος υποχρεούται να πυρασφαλίσει όλες τις 
υπάρχουσες και τις δημιουργηθησόμενες εγκαταστάσεις 
μετά του εν γένει υφισταμένου εξοπλισμού στην πραγμα¬ 
τική τους αξία. 

θ. Μετά την πάροδο της διάρκειας του μεταβιβαζομέ- 
νου δικαιώματος επικαρπίας (των 60 ετών) ο Δήμος υπο- 
χρεούται να παραδώσει στον ΕΟΤ όλες τις δημιουργηθεί- 
σες στην μεταβιβαζόμενη κατ’ επικαρπία έκταση εγκατα¬ 
στάσεις μετά του υπάρχοντος εξοπλισμού σε πλήρη λει¬ 
τουργία και χωρίς καμμία αποζημίωση σ’ αυτόν (τον Δήμο). 

ι. Η παραχώρηση του δικαιώματος επικαρπίας επί του 
ακινήτου του ΕΟΤ γίνεται προκειμένου ο Δήμος Λουτρα¬ 
κιού να προβεί μέσω της υπό σύστασης Ανωνύμου Εται¬ 
ρείας Καζίνο Λουτρακιού ΑΕ ή μέσω τρίτων στην Τουρι¬ 
στική αξιοποίηση της ανωτέρω έκτασης θα γίνει με την 
υλοποίηση του πολύμορφου αναπτυξιακού προγράμματος 
που έχει εκπονηθεί από τον Δήμον Λουτρακιού. 

ιβ. Ο Δήμος οφείλει εντός πενταετίας από την υπο¬ 
γραφή του συμβολαίου της παραχώρησης δικαιώματος 
επικαρπίας να υποβάλλει στον ΕΟΤ μελέτη αξιοποίησης 
της έκτασης προς έγκριση, εντός δε 10 χρόνων από της 
υπογραφής του εν λόγω συμβολαίου να προβεί στην ολο¬ 
κλήρωση της κατασκευής των εγκ/σεων σύμφωνα με τις 
σχετικές μελέτες. Αν μετά πάροδο της άνω ΙΟετίας δεν 
έχουν ολοκληρωθεί τα εγκεκριμένα από τον ΕΟΤ έργα η 
σύμβαση επικαρπίας θα λύεται αυτοδικαίως χωρίς να κα¬ 
ταβάλλεται καμία αποζημίωση στο Δήμο. 

ιγ. Όταν βρεθούν οι επενδυτές τόσο η σύμβαση που θα 
υπογράψει ο Δήμος Λουτρακιού - Περαχώρας με αυτούς 
όσο και οποιαδήποτε τροποποίηση του επενδυτικού προ¬ 
γράμματος θα πρέπει να τεθούν υπ’ όψη του ΕΟΤ για ενη¬ 
μέρωση. 

ιδ. Όλα τα τακτικά και έκτακτα βάρη θα βαρύνουν τον 
Δήμο. 

ιε. Σε περίπτωση παραβάσεως των ανωτέρω όρων ο 
ΕΟΤ θα έχει το δικαίωμα ανάκλησης του δικαιώματος επι¬ 
καρπίας. 

ιστ' Τα έξοδα της συμβολαιογραφικής πράξεως θα βα¬ 
ρύνουν τον Δήμο Λουτρακίου - Περαχώρας. 

Η παρούσα θα δημοσιευθεί στην Εφημερίδα της Κυβερ- 
νήσεως. 

Αθήνα, 29 Ιουλίου 1994 

οι ΥΠΟΥΡΓΟΙ 

ΕΣΩΤΕΡΙΚΟΝ Ο ΥΦ/ΓΟΣ ΟΙΚΟΝΟΜΙΚΟΝ 

ΚΩΝ. ΣΚΑΝΔΑΛΙΔΗΣ ΔΗΜ. ΓΕΩΡΓΑΚΟΠΟΥΛΟΣ 

ΤΟΥΡΙΣΜΟΥ 

ΔΙΟΝΥΣΗΣ ΛΙΒΑΝΟΣ 
-♦- 

Αριθ. 521187/134 (16) 

Παραχώρηση Ξενία Ρεθύμνου στο Πανεπιστήμιο 

Κρήτης. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Τις διατάξεις του ΑΝ 1565/50 όπως κυρώθηκε με το 
Ν. 1624/51 και τροποποιήθηκε με το ΝΔ 4109/60 και 
201/74. 

2. Το Π.Δ. 884/76 «Περί κανονισμού διαρθρώσεως των 
Υπηρεσιών και καταστάσεως του προσωπικού του ΕΟΤ». 

3. Το Ν. 2160/93 «Ρυθμίσεις για τον Τουρισμό κι άλλες 
διατάξεις» (ΦΕΚ 118/Α/19.7.1993). 

4. Το Π.Δ. 459/13.11.93 (ΦΕΚ 193/15.11.93) «περί 
ανασυστάσεως του Υπουργείου Τουρισμού και καθορι¬ 
σμού των αρμοδιοτήτων του». 

5. Το ΠΔ 455/93 (ΦΕΚ 189/Α/13.10.1993) «Περί διο¬ 
ρισμού μελών της Κυβέρνησης». 

6. Το από 15.2.94 αίτημα του Πανεπιστημίου Κρήτης. 

7. Την αριθ. 263/20/21.6.94 απόφαση ΔΣ/ΕΟΤ. 

8. Το αριθ. 2289/21.4.94 έγγραφο Πανεπιστημίου 
Κρήτης περί αποδοχής των όρων παραχώρησης σύμφωνα 
με την αριθ. 263/20/21.6.94 απόφαση ΔΣ/ΕΟΤ(ΑΠ ΕΟΤ 
17849/27.4.94). 

9. Το άρθρο 27 του Ν. 2081/92. 

10. Το γεγονός ότι ουδεμία επιπλέον δαπάνη θα βαρύ¬ 
νει τον προϋπολογισμό του ΕΟΤ, αποφασίζουμε: 

Παραχωρούμε κατά χρήση στο Πανεπιστήμιο Κρήτης το 
Ξενία Ρεθύμνου μετά του περιβάλλοντος χώρου, συνολι¬ 
κής επιφανείας 1.800 τ.μ. όπως εμφαίνεται υπό τα στοι¬ 
χεία ΑΒΓ ΔΕΜΛΚΙΘΝΞΟΖΗΑ στο υπ’ αριθ. 298/2/ 
9524/25.5.61 τοπογραφικό διάγραμμα του ΕΟΤ, χωρίς 
ανταλαγμα υπό την ρητή βασική προϋπόθεση ότι ο Δήμος 
Ρεθύμνου θα έχει συναινέσει πρίν από την υπογραφή της 
οικείας σύμβασης παραχώρησης (η οποία και θα ματαιω¬ 
θεί σε περίπτωση της οικείας σύμβασης παραχώρησης (η 
οποία και θα ματαιωθεί σε περίπτωση μη χορήγησης της 
έγκρισης αυτής του Δήμου) στην αλλαγή χρήσεως του κτι¬ 
ρίου (Ξενοδοχείο) που επέρχεται με την εν λόγω παραχώ¬ 
ρηση και με τους εξής όρους: 

α. Η διάρκεια της παραχώρησης ορίζεται οε 20 χρόνια 
με ημερομηνία έναρξης την ημερομηνία υπογραφής της 
σύμβασης παραχώρησης. Μετά την λύση της σύμβασης, 
το Πανεπιστήμιο υποχρεούται να παραδώσει αμέσως και 
ανεπιφύλακτα το παραχωρούμενο ακίνητο μετά των εγκα¬ 


ταστάσεων και του υπάρχοντος κινητού εξοπλισμού στον 
ΕΟΤ, χωρίς καμμία αποζημίωση από τον ΕΟΤ προς αυτόν 
και σε καλή κατάσταση λειτουργίας. 

β. Το Πανεπιστήμιο υποχρεούται εντός 5 (πέντε μηνών 
από την υπογραφή της σύμβασης παραχώρησης) να υπο¬ 
βάλλει στον ΕΟΤ προς έγκριση τις σχετικές μελέτες για 
τις εργασίες κατασκευών και επισκευών που θα γίνουν 
στο παραχωρούμενο ακίνητο με δαπάνες και φροντίδα 
του Πανεπιστημίου και οι οποίες κατόπιν θα συνοδεύουν 
τη σύμβαση και θ’ αποτελούν αναπόσπαστο μέρος αυτής, 
συντήρηση θα γίνεται και καθόλο το διάστημα της παρα¬ 
χώρησης με δαπάνες του Πανεπιστημίου. 

γ. Η εκτέλεση των εργασιών, θα παρακολουθείται από 
τεχνικούς του ΕΟΤ προς τις υποδείξεις των οποίων υπο- 
χρεούται να συμμορφούνται το Πανεπιστήμιο, και η ολο¬ 
κλήρωση αυτών θα πρέπει να εκτελεσθεί εντός τριετίας 
από της υπογραφής της σχετικής σύμβασης εν εναντία δε 
περιπτώσει ο ΕΟΤ θα δύναται να ανακαλέσει άλλως να κα¬ 
ταγγείλει την εν λόγω παραχώρηση μονομερώς, χωρίς να 
καταβάλλει οποιαδήποτε αποζημίωση στο Πανεπιστή¬ 
μιο. 

δ. Η παραχώρηση της χρήσεως του Ξενοδοχείου, γίνε¬ 
ται προκειμένου να καλυφθούν έντονες και πιεστικές ανά¬ 
γκες του Πανεπιστημίου (στέγαση φοιτητών κλπ) και για 
περαιτέρω αξιοποίηση και βελτίωση της περιουσίας του 
Δημοσίου και ανάπτυξη ενός δημοσίου ιδρύματος, του 
Πανεπιστημίου Κρήτης. 

ε. Ουδεμία μετατροπή και γενικά επέμβαση στη διαμόρ¬ 
φωση των χώρων επιτρέπεται, χωρίς προηγούμενη έγ¬ 
γραφη έγκριση από τον ΕΟΤ. 

στ' Σε περίπτωση λύσεως της συμβάσεως προ του συμ- 
φωνηθέντος χρόνου για λόγους που θα ευθύνεται το Πα¬ 
νεπιστήμιο, θα πρέπει να αποδοθεί στον ΕΟΤ όλη η Ξενο¬ 
δοχειακή μονάδα, που θα ανήκει πλέον κατά κυριότητα 
στον ΕΟΤ, χωρίς να καταβληθεί αποζημίωση στο Πανεπι¬ 
στήμιο, άλλως θα αποβάλλεται τούτο δικαστικώς. 

ζ. Το Πανεπιστήμιο Κρήτης, αναλαμβάνει την υποχρέ¬ 
ωση να πυρασφαλίσει με δικά του έξοδα τις παραχωρού- 
μενες εγκαταστάσεις και τα κινητά πράγματα στην πραγ¬ 
ματική τους αξία που θα ορίσουν οι Τεχνικές Υπηρεσίες 
του ΕΟΤ και να παραδώσει στον ΕΟΤ τα σχετικά αποδει¬ 
κτικά έγγραφα για την ασφάλιση αυτή καθ’ όλη την διάρ¬ 
κεια της παραχώρησης. 

η. Η παραχώρηση της χρήσης της Ξενοδοχειακής μονά¬ 
δας ή τμήματος αυτής, απαγορεύεται να δοθεί σε τρίτους, 
χωρίς προηγούμενη έγγραφη έγκριση από τον ΕΟΤ. 

θ. Απαγορεύεται ρητά η μετατροπή της χρήσης της ξε¬ 
νοδοχειακής μονάδας πέραν του σκοπού για τον οποίο 
παραχωρείται δηλ. δημιουργία πολιτιστικού κέντρου, λει¬ 
τουργία εστιατορίου, στέγαση φοιτητών και γενικά χρήσης 
που να καλύπτει τις ανάγκες του Πανεπιστημίου. 

ι. Όλα τα λειτουργικά έξοδα θα βαρύνουν το Πανεπι¬ 
στήμιο, ο ΕΟΤ ουδεμία ευθύνη για δαπάνες ή οποιαδή¬ 
ποτε άλλη οικονομική υποχρέωση θα έχει έναν τι οιουδή- 
ποτε για το παραχωρούμενο ακίνητο ως και την συντή¬ 
ρηση και λειτουργία του καθ’ όλη τη διάρκεια της παραχώ¬ 
ρησης, οι οποίες θα βαρύνουν το Πανεπιστήμιο. 

Η Παρούσα να δημοσιευθεί στην Εφημερίδα της Κυβερ- 
νήσεως. 

Ο ΥΠΟΥΡΓΟΣ 

ΔΙΟΝΥΣΗΣ ΛΙΒΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




